Kirišima
Kirišima (jap. 霧島山 = Kirishimayama) – 1700 m aukščio aktyvių ugnikalnių grupė Kagošimos ir Mijadzakio prefektūrose, Kiūšiū saloje. Sudaro daugiau nei 20 vulkaninių kūgių. Gausu ežerų, karštųjų versmių. Užregistruoti išsiveržimai 788, 1716 ir 1717 m. Augito-hipersteno andezitas yra labiausiai paplitusi uolienos rūšis. Aukščiausia viršūnė vadinama Karakuni (jap. 韓国岳 = Karakunidake). Kitos viršūnės yra Takačiho-no-minė (高千穂峰) (1573 m) ir Šinmoedakė (新燃岳). Abu aktyvūs ugnikalniai, Šinmoedakė buvo išsiveržusi 2011 m. Kirišima yra Kirišimos-Jaku nacionaliniame parke šalia Kirišimos miesto. Kirišima laikoma vienu iš 100 žymiausių Japonijos kalnų. Apylinkėse dažnai pasitaiko rūkas, tad manoma, kad kalnas taip pavadintas, nes atrodo kaip sala virš rūko. Kirišimos ugnikalnių grupė Takačihonominės ugnikalnis Šinmoedakės (priekyje) ir Takačihonominės ugnikalniai Ohačio ugnikalnis Rokan'nonmikės (priekyje) ir Košikidakės ugnikalniai Onamikės ugnikalnis Karakunidakės ugnikalnis Hudouikės ugnikalnis Hinamoridakės ugnikalnis Kurinodakės ugnikalnis